قنوج

قنوج  بھارت کا ایک آباد مقام جو قنوج ضلع میں واقع ہے۔

آبادی 
قنوج کی مجموعی آبادی 84,862 افراد پر مشتمل ہے اور 139 میٹر سطح سمندر سے بلندی پر واقع ہے۔

تاریخی اہمیت 
قنوج ایک نہایت قدیم، تاریخی شہر ہے۔ تاریخ ہندوستان کے مطابق قنوج دنیا کی دوسری یا تیسری آبادی ہے، جسے حضرت آدم علیہ السلام کے بیٹے قابیل نے آباد کیا تھا۔ قدیم زمانے میں یہ شہر پورے غیر منقسم ہندوستان کی راجدھانی رہا ہے۔ تاریخ فرشتہ کے بیان سے اس کی وسعت کا اندازہ لگایا جا سکتا ہے، نیز عرصۂ دراز تک شمال ہند کی راجدھانی رہا۔

اس شہر کو یہ شرف بھی حاصل ہے کہ اس میں تین صحابۂ کرام رضی اللہ تعالیٰ عنہم کے مزارات مقدسہ ہیں ’’الاصابۃ فی تمیز الصحابۃ‘‘ میں بھی اس کی صراحت موجود ہے، نیز مختلف سلاسل کے کئی بزرگوں کے مزارات بھی اس کی عظمت رفتہ کے گواہ ہیں، جیسے حضرت حاجی شریف زندنی  حضرت بالاپیر، حضرت سلطان پیر، حضرت مخدوم اخی جمشید، حضرت مخدو م جہانیاں رحمھم اللہ، نیز خود حضرت خواجۂ ہندوستان غریب نواز قدس سرہٗ کے خاص خلیفہ حضرت شیخ احمد رحمۃ اللہ علیہ بھی یہاں تشریف لائے اور یہیں مدفون ہوئے، آج بھی آپ کے نام سے محلہ احمدی ٹولہ آباد ہے۔

معیشت 
یہ شہر تجارت و معیشت کے اعتبار سے بھی بڑی اہمیت کا حامل ہے۔ یہاں کا عطر پوری دنیا میں جاتاہے اور قنوج کو عطرو اتہاس کی نگری کہا جاتاہے۔

مذہب 
اس شہر کی آبادی ایک لاکھ سے زائد ہے، جس میں تقریباً 45 فیصد مسلم آبادی ہے اور اہل سنت کو اکثریت حاصل ہے۔

مزید دیکھیے 
 بھارت
 فہرست بھارت کے شہر
 الجامعۃ الاحمدیہ (السنیہ)

حوالہ جات 

تاریخ اتر پردیش
سابقہ ہندوستانی پایۂ تخت
قنوج
پرتیہار سلطنت
Short description is different from Wikidata